Il-President Goodluck Jonathan wiegħed li se jaħdem biex jikseb il-ħelsien ta’223 tfajla li x-xahar li għadda insterqu mill-kulleġġ li fih kienu reqdin. Huwa ammetta li minkejja t-tfittxijiet tal-armata u qawwiet tal-ajru, it-tfajliet baqgħu ma nstabux. Jonathan qal li talab l-għajnuna tal-President Obama u ta’ pajjiżi oħra – fosthom Franza, l-Ingilterra u ċ-Ċina – dwar is-sigurtà. Il-President Nigerjan ilu taħt pressjoni sa minn meta t-tfajliet, fl-14 ta’April, inħatfu minn membri tal-grupp militant Iżlamiku Boko Haram mid-dormitorji fejn kienu reqdin, għabbewhom fuq trakkijiet u ħaduhom fil-foresta.